CELEX: 32013D0159
Language: bg
Date: 2013-03-22 00:00:00
Title: 2013/159/ОВППС: Решение Atalanta/1/2013 на Комитета по политика и сигурност от 22 март 2013 година за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

27.3.2013   
            
            
               BG
            
            
               Официален вестник на Европейския съюз
            
            
               L 87/12
            
         РЕШЕНИЕ ATALANTA/1/2013 НА КОМИТЕТА ПО ПОЛИТИКА И СИГУРНОСТ
   от 22 март 2013 година
   за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2013/159/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1), и по-специално член 6 от него,
   като има предвид, че:
   
               (1)
            
            
               Съгласно член 6, параграф 1 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващ силите на ЕС.
            
         
               (2)
            
            
               На 27 ноември 2012 г. КПС прие Решение Аtalanta/3/2012 (2) за назначаване на контраадмирал Ángel GARCĺA DE PAREDES PÉREZ DE SEVILLA за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta).
            
         
               (3)
            
            
               Командващият операцията на ЕС препоръча комодор Jorge NOVO PALMA да бъде назначен за нов командващ силите на ЕС за Atalanta на мястото на контраадмирал Ángel GARCĺA DE PAREDES PÉREZ DE SEVILLA.
            
         
               (4)
            
            
               Военният комитет на ЕС подкрепя тази препоръка.
            
         
               (5)
            
            
               В съответствие с член 5 от Протокола (№ 22) относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и осъществяването на решения и действия на Съюза, свързани с въпросите на отбраната,
            
         ПРИЕ НАСТОЯЩОТО РЕШЕНИЕ:
   Член 1
   Комодор Jorge NOVO PALMA се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия, считано от 6 април 2013 г.
   Член 2
   Решение Atalanta/3/2012 се отменя.
   Член 3
   Настоящото решение влиза в сила на 6 април 2013 г.
   
      Съставено в Брюксел на 22 март 2013 година.
      
         
            За Комитета по политика и сигурност
         
         
            Председател
         
         O. SKOOG
      
   
   
      (1)  ОВ L 301, 12.11.2008 г., стр. 33.
   
      (2)  Решение Atalanta/3/2012 на Комитета по политика и сигурност от 27 ноември 2012 г. за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta) (ОВ L 332, 4.12.2012 г., стр. 20).